*Հաստատված է*

*«Կրթության զարգացման և նորարարությունների*

*ազգային կենտրոն» հիմնադրամի*

 *Հոգաբարձուների խորհրդի*

*թիվ 5 որոշմամբ առ 29.09.2022թ.*

***«Հավելված 1***

*«Կրթության զարգացման և նորարարությունների*

*ազգային կենտրոն» հիմնադրամի*

*աշխատողների ընդունման կարգի՝*

*հաստատված Հիմնադրամի Հոգաբարձուների խորհրդի*

*թիվ 2 որոշմամբ առ 23.02.2021թ.*

**ԿԱՐԳ**

*«Կրթության զարգացման և նորարարությունների ազգային կենտրոն» հիմնադրամի «Դպրոցական սնունդ և երեխաների բարեկեցություն» հիմնարկի աշխատողների աշխատանքի ընդունման*

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով սահմանվում է «Կրթության զարգացման և նորարարությունների ազգային կենտրոն» հիմնադրամի «Դպրոցական սնունդ և երեխաների բարեկեցություն» հիմնարկի (այսուհետ` ԴՍԵԲ) թափուր պաշտոնները (այսուհետ` Թափուր պաշտոն) համալրելու նպատակով անցկացվող մրցույթի (այսուհետ` Մրցույթ) կազմակերպման, անցկացման և գնահատման ընթացակարգը:
2. Թափուր պաշտոն է համարվում ԴՍԵԲ-ի հաստիքացուցակով նախատեսված չզբաղեցված պաշտոնը, բացառությամբ հետևյալ պաշտոնների, որոնք համալրվում են Հանձնաժողովի Նախագահի որոշմամբ արտամրցութային կարգով՝
	* Հավաքարար,
	* Պահակ,
	* Վարորդ:
3. ԴՍԵԲ-ի աշխատողներից որևէ մեկի Թափուր պաշտոնը զբաղեցնելու համար թեկնածուին առաջադրվող պահանջներին բավարարելու դեպքում ԴՍԵԲ-ի տնօրենի առաջարկությամբ անցկացվում է սույն կարգի III-րդ գլխով սահմանված ներքին ընթացակարգով մրցույթ։ Եթե չի կազմակերպվում ներքին ընթացակարգով մրցույթ, ապա կիրառվում են սույն կարգի մյուս գլուխների դրույթները։
4. Մրցույթը չկայանալու դեպքում Թափուր պաշտոնը լրացնելու համար պարբերաբար հայտարարվում է նոր մրցույթ` մինչև հաղթող ճանաչվելը` պահպանելով սույն կարգի պահանջները:
5. Մրցույթին կարող է մասնակցել ԴՍԵԲ-ի տվյալ Թափուր պաշտոնին ներկայացվող պահանջներին համապատասխանող 18 (տասնութ) տարին լրացած գործունակ ֆիզիկական անձը:
6. Մրցույթն անցկացվում է երեք փուլով` հայտերի ներկայացում, փաստաթղթային գնահատում և հարցազրույց:

**II. ՄՐՑՈՒԹԱՅԻՆ ՀԱՆՁՆԱԺՈՂՈՎԸ**

1. Մրցութային հանձնաժողովը (այսուհետ` Հանձնաժողով) պետք է կազմված լինի 5 (հինգ) անդամից:
2. Հանձնաժողովի կազմում ընդգրկվում են ԴՍԵԲ-ի ներկայացուցիչը, ԿԶՆԱԿ-ի տնօրենը (տնօրենի ժամանակավոր պաշտոնակատարը), ՀՀ Կրթության, գիտության, մշակույթի և սպորտի նախարարության ներկայացուցիչը, ՄԱԿ ՊՀԾ կողմից երկու ներկայացուցիչ, որից մեկը դպրոցական սնունդ ծրագրի համակարգողն է:
3. Հանձնաժողովի նախագահը ԴՍԵԲ-ի ներկայացուցիչն է:
4. Հանձնաժողովի անվանական կազմի թեկնածությունները ներկայացվում են ԴՍԵԲ-ի տնօրենին յուրաքանչյուր տարվա առաջին աշխատանքային շաբաթվա ընթացքում։
5. Հանձնաժողովի անվանական կազմը հաստատվում է ԴՍԵԲ-ի տնօրենի հրամանով յուրաքանչյուր 1 (մեկ) տարվա ընթացքում անցկացվող բոլոր Մրցույթների համար։ ԴՍԵԲ-ի տնօրենը հրամանը տալիս է ԿԶՆԱԿ-ի տնօրենի կողմից տրված լիազորագրի հիման վրա։
6. ԴՍԵԲ-ի տնօրենի նույն հրամանով սահմանվում է նաև Հանձնաժողովի քարտուղար, որը չի հանդիսանում Հանձնաժողովի անդամ և գնահատման իրավունք չի ունենում։
7. Հանձնաժողովը համարվում է իրավազոր, եթե Մրցույթի յուրաքանչյուր փուլի գնահատմանը մասնակցում են Հանձնաժողովի առնվազն 3 (երեք) անդամ։ Քվորում չապահովելու դեպքում Մրցույթի յուրաքանչյուր փուլի գնահատման գործընթացը կարող է հետաձգվել 2 անգամ` մինչև 3-ական աշխատանքային ժամկետով։ Երկրորդ անգամ հետաձգվելուց հետո գնահատման գործընթացն ամփոփելու անհնարինության դեպքում հայտարարվում է նոր մրցույթ։
8. Հանձնաժողովի որոշումներն արձանագրվում են Հանձնաժողովի քարտուղարի կողմից։ Արձանագրությունները պահպանվում են ԴՍԵԲ-ում՝ Մրցույթի արդյունքները հրապարակելուց հետո առնվազն 3 (երեք) տարի ժամկետով:

**III․ ԹԱՓՈՒՐ ՊԱՇՏՈՆԻ ՀԱՄԱԼՐՈՒՄԸ ՆԵՐՔԻՆ ԸՆԹԱՑԱԿԱՐԳՈՎ**

1. Այն պարագայում, երբ ԴՍԵԲ-ի աշխատաողներից որևէ մեկը բավարարում է Թափուր պաշտոնը զբաղեցնելու համար թեկնածուին առաջադրվող պահանջներին, Հանձնաժողովի անդամների ընդհանուր թվի ձայների մեծամասնությամբ վերջինիս ներկայացվում է Թափուր պաշտոնը համալրելու առաջարկ։
2. Թափուր պաշտոնը զբաղեցնելու համար թեկնածուին առաջադրվող պահանջներին բավարարող մի քանի աշխատողների առկայության պարագայում, առավել համապատասխանող թեկնածուն ընտրվում է Հանձնաժողովի անդամների ընդհանուր թվի ձայների մեծամասնությամբ՝ հաշվի առնելով վերջիններիս աշխատանքային փորձը, մասնագիտական և անձնական որակները։
3. Աշխատողի կողմից առաջարկն ընդունելու դեպքում, աշխատանքային իրավահարաբերությունների կարգավորման համար փաստաթղթային ձևակերպումներն իրականացվում են ՀՀ աշխատանքային օրենսդրության պահանջներին համապատասխան։
4. Այն պարագայում, երբ աշխատողը հրաժարվում է Թափուր պաշտոնը զբաղեցնելու առաջարկից, Թափուր պաշտոնը զբաղեցնելու առաջարկ է ներկայացվում համապատասխան պահանջները բավարարող մյուս մասնակցին, իսկ նման մասնակիցների բացակայության դեպքում, Թափուր պաշտոնը ենթակա է համալրման մրցութային կարգով։

**III. ՄՐՑՈՒՅԹԻ ՄԱՍԻՆ ՀԱՅՏԱՐԱՐՈՒԹՅՈՒՆԸ**

1. Թափուր պաշտոնը համալրելու համար Մրցույթ անցկացնելու մասին հայտարարությունը տեղադրվում է Հայաստանի Հանրապետության Կրթության, գիտության, մշակույթի և սպորտի նախարարության կայքէջում և առցանց հարթակներում:
2. Հայտարարության տեքստում նշվում է.
3. Թափուր պաշտոնի անվանումը,
4. պայմանագրի նախատեսվող ժամկետը, աշխատանքային պարտականությունները,
5. Թափուր պաշտոնը զբաղեցնելու համար մասնագիտական գիտելիքներին և աշխատանքային ունակություններին և հմտություններին ներկայացվող պահանջները,
6. ներկայացման ենթակա փաստաթղթերի ցանկը,
7. էլ․ փոստի հասցեն, որով պետք է ուղարկվեն Մրցույթին մասնակցելու հայտերը,
8. Մրցույթին մասնակցելու հայտերի ներկայացման վերջնաժամկետը:

**IV. ՄՐՑՈՒՅԹԻՆ ՄԱՍՆԱԿՑԵԼՈՒ ՀԱՅՏԵՐԻ ՆԵՐԿԱՅԱՑՄԱՆ ԿԱՐԳԸ**

1. Մրցույթին մասնակցելու համար անձը պետք է Մրցույթի մասին հայտարարությունում նշված էլ․ փոստի հասցեով ներկայացնի`
2. անձնագրի պատճենը,
3. ինքնակենսագրությունը, որը պետք է ներառի տեղեկատվություն կրթության, աշխատանքային փորձի, մասնագիտական գիտելիքների, աշխատանքային ունակությունների և հմտությունների վերաբերյալ,
4. Թափուր պաշտոնը զբաղեցնելու համար մասնագիտական գիտելիքներին և աշխատանքային ունակություններին և հմտություններին ներկայացվող պահանջների բավարարումը հավաստող փաստաթղթերի, հավաստագրերի պատճենները (դրանց առկայության դեպքում),
5. այլ պետությունների քաղաքացիները` Հայաստանի Հանրապետությունում աշխատելու իրավունքը,
6. Հայաստանի Հանրապետության արական սեռի քաղաքացիները՝ նաև զինգրքույկը։

**V. ՄՐՑՈՒՅԹԻ ԱՆՑԿԱՑՄԱՆ ԿԱՐԳԸ**

1. Մրցույթին մասնակցելու հայտերը ներկայացնելու վերջնաժամկետին հաջորդող 5 (հինգ) աշխատանքային օրվա ընթացքում Հանձնաժողովի քարտուղարը ուսումնասիրության է առնում ներկայացված փաստաթղթերը և կազմում հայտերի միջոցով ընտրված անձանց ցանկը (այսուհետ՝ Մրցույթի մասնակիցների անվանացանկ) և Մրցույթի մասնակիցների անվանացանկը՝ անվանացանկում ներառված անձանց ներկայացրած հայտերի հետ միասին, ինչպես նաև փաստաթղթային փուլի գնահատման անհատական ձևաչափը և այն լրացնելու ցուցումներն էլ․ փոստի միջոցով ներկայացնում է Հանձնաժողովի անդամներին՝ փաստաթղթային փուլի գնահատման նպատակով։
2. Եթե Մրցույթին մասնակցելու հայտ ներկայացրած անձանցից ոչ մեկի ներկայացրած հայտը չի բավարարում Մրցույթի մասին հայտարարությունում սահմանված պահանջներին, հայտարարվում է նոր Մրցույթ:
3. Փաստատթղթային փուլն անցկացվում է մասնակիցների համապատասխանությունը Թափուր պաշտոնի նկարագրով ներկայացվող պահանջներին, չափելի հմտությունների/կարողությունների բավարարման աստիճանը գնահատելու նպատակով։ Գնահատումը կատարվում է 1-5 միավորային համակարգով, ըստ Ձև 1-ում ներկայացված ձևաչափի։
4. Հանձնաժողովի յուրաքանչյուր անդամ յուրաքանչյուր մասնակցի փաստաթղթային փուլի գնահատումը կատարում է ինքնուրույն և յուրաքանչյուր մասնակցի լրացված փաստաթղթային փուլի գնահատման անհատական ձևաչափը ներկայացնում Հանձնաժողովի քարտուղարին։
5. Հանձնաժողովի անդամները Մրցույթի մասնակիցների անվանացանկը և անվանացանկում ներառված անձանց ներկայացրած հայտերը ստանալուց հետո 5 (հինգ) աշխատանքային օրվա ընթացքում կատարում են գնահատումը և գնահատման արդյունքներն էլ. փոստի միջոցով ուղարկում եմ Հանձնաժողովի քարտուղարին։
6. Հարցազրույցի փուլ են անցնում փաստաթղթային փուլի գնահատման արդյունքում նվազագույնը 120 միավոր հավաքած մասնակիցները։
7. Հանձնաժողովի քարտուղարը փաստաթղթային փուլի գնահատման ավարտից հետո 5 (հինգ) աշխատանքային օրվա ընթացքում հաստատում է հարցազրույցի փուլ անցած մասնակիցների ցուցակը, համաձայնեցնում է Հանձնաժողովի անդամների հետ հարցազրույցների օրերն ու ժամերը և Մրցույթի մասնակիցներին էլ․ փոստի միջոցով և/կամ հեռախոսազանգով ծանուցում է հարցազրույցի օրվա, ժամի, տեղի, ձևաչափի մասին։
8. Հանձնաժողովը յուրաքանչյուր մասնակցի հետ հարցազրույցի փուլը անցկացնում է առանձին։
9. Հանձնաժողովի յուրաքանչյուր անդամ հարցազրույցի փուլում յուրաքանչյուր մասնակցին գնահատում է 1-5 միավորային համակարգով, ըստ Ձև 2-ում ներկայացված ձևաչափի։
10. Մրցույթի արդյունքները ամփոփվում են վերջին հարցազրույցի ավարտին հաջորդող 5 (հինգ) աշխատանքային օրվա ընթացքում։
11. Մրցույթում հաղթող է համարվում այն մասնակիցը, որը հարցազրույցի արդյունքում ստացել է առավելագույն միավորները:
12. Հավասար միավորների դեպքում որոշիչ է լինում Հանձնաժողովի նախագահի ձայնը:
13. Մրցույթի արդյունքները ամփոփելուց հետո 5 (հինգ) աշխատանքային օրվա ընթացքում Հանձնաժողովի քարտուղարը կազմում է Մրցույթի արձանագրություն և էլ․ փոստով և/կամ հեռախոսազանգով ծանուցում է Մրցույթում հաղթողին Մրցույթը հաղթելու վերաբերյալ, ինչպես նաև էլ․ փոստով ծանուցում է մնացած մասնակիցներին Մրցույթը չանցնելու վերաբերյալ։
14. Մրցույթի արձանագրության մեջ /Ձև 3/ լրացվում է.
	1. ԴՍԵԲ-ի լրիվ անվանումը,
	2. Թափուր պաշտոնի անվանումը,
	3. Մրցույթի հայտարարության օրը, ամիսը և տարեթիվը, հայտերի ներկայացման վերջնաժամկետը, հարցազրույցների օրը, ամիսը և տարեթիվը:
	4. Մրցույթին մասնակցելու հայտ ներկայացրած անձանց թիվը,
	5. Մրցույթի մասնակիցների անվանացանկը` ըստ հավաքած միավորների,
	6. Հաղթողի անունը, հավաքած միավորները (հավասար միավորների դեպքում՝ անձանց անունները, Հանձնաժողովի նախագահի որոշումը),
	7. Հանձնաժողովի անդամների ստորագրությունները:
15. Ամփոփիչ արձանագրությանը կցվում են.
	1. լրացված գնահատման թերթիկները,
	2. Հանձնաժողովի անդամների հատուկ կարծիք(ներ)ը (առկայության դեպքում):

**VI. ՄՐՑՈՒՅԹԻ ԱՐԴՅՈՒՆՔՆԵՐՈՎ ԱՇԽԱՏԱՆՔԱՅԻՆ ՊԱՅՄԱՆԱԳՐԻ ԿՆՔՈՒՄԸ**

1. Մրցույթում հաղթող ճանաչված մասնակիցը ԿԶՆԱԿ-ի տնօրենին 3 (երեք) աշխատանքային օրվա ընթացքում դիմում է ներկայացնում` աշխատանքի ընդունվելու համար:
2. Մրցույթում հաղթող ճանաչված մասնակցի հետ ՀՀ աշխատանքային օրենսգրքով սահմանված կարգով կնքում է աշխատանքային պայմանագիր ԴՍԵԲ տնօրենը՝ ԿԶՆԱԿ-ի տնօրենի կողմից տրված լիազորագրի հիման վրա: Եթե Մրցույթում հաղթող ճանաչված մասնակիցը հրաժարվում է աշխատանքային պայմանագիր կնքելուց, ԴՍԵԲ տնօրենն իրավունք ունի Հանձնաժողովին առաջարկել ընտրված մասնակից համարել երկրորդ տեղը զբաղեցրած մասնակցին և այդպես հաջորդիվ կամ անցկացնել նոր մրցույթ։

***Ձև 1***

***Փաստաթղթային փուլի գնահատման անհատական ձևաչափ***

Թեկնածուի անուն ազգանուն`  \_\_\_\_\_\_\_\_\_\_\_\_\_\_\_\_\_\_\_\_    պաշտոն` \_\_\_\_\_\_\_\_\_\_\_\_\_\_\_\_\_\_\_\_\_\_

Հանձնաժողովի անդամ` \_\_\_\_\_\_\_\_\_\_\_\_\_\_\_\_   ամսաթիվ`  \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Գնահատում | Միավորներ5-գերազանց, 4-միջինից բարձր, 3-միջին, 2-միջինից ցածր, 1-անբավար   | Դիտարկումներ |
| Կրթություն |  |  |  |  |  |  |
| Աշխատանքային փորձ |  |  |  |  |  |  |
| Լեզուների իմացություն  |  |  |  |  |  |  |
| Տեխնիկական կարողություններ |  |  |  |  |  |  |
| Ոլորտային ներգրավվածություն/փորձառություն |  |  |  |  |  |  |
| Ընդանուր միավորներ |  |  |

***Ձև 2***

***Հարցազրույցի փուլի գնահատման ձևաչափ***

Թեկնածուի անուն ազգանուն՝  \_\_\_\_\_\_\_\_\_\_\_\_\_\_\_\_\_\_\_\_    պաշտոն՝ \_\_\_\_\_\_\_\_\_\_\_\_\_\_\_\_\_\_\_\_\_\_

Հանձնաժողովի անդամ՝ \_\_\_\_\_\_\_\_\_\_\_\_\_\_\_\_   ամսաթիվ՝       \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Գնահատում | Միավորներ5-գերազանց, 4-միջինից բարձր, 3-միջին, 2-միջինից ցածր, 1-անբավար   | Դիտարկումներ |
| Բանավոր հաղորդակցություն |  |  |  |  |  |  |
| Հետաքրքրվածություն պաշտոնի և կազմակերպության նկատմամբ |  |  |  |  |  |  |
| Նախաձեռնողականություն |  |  |  |  |  |  |
| Կազմակերպության գործունեության մասին իրազեկվածություն  |  |  |  |  |  |  |
| Ժամանակի կառավարում |  |  |  |  |  |  |
| Թիմային աշխատելու կարողություն |  |  |  |  |  |  |
| Ընդհանուր տպավորություն և երաշխավորություն |  |  |  |  |  |  |
| Աշխատանքի իրականացման վերաբերյալ/իրավիճակային լուծումներ |  |  |  |  |  |  |
| Ընդանուր միավորներ |  |  |

***Ձև 3***

***Մրցույթի արձանագրություն***

«Կրթության զարգացման և նորարարությունների ազգային կենտրոն» հիմնադրամի «Դպրոցական սնունդ և երեխաների բարեկեցություն» հիմնարկի \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (լրացվում է մասնագիտության անվանումը) թափուր պաշտոնի համար հայտարարված մրցույթի.

* + - 1. մրցույթին մասնակցելու հայտ ներկայացրած անձանց թիվը \_\_\_\_\_\_\_\_\_\_ ,
			2. փաստաթղթային գնահատման փուլ անցած մասնակիցների թիվը \_\_\_\_\_\_\_\_\_\_\_\_ ,
			3. փաստաթղթային փուլի գնահատման արդյունքները (լրացվում են բոլոր մասնակիցների հավաքած միավորները)՝

1)

2)

3)

* + - 1. հարցազրույցի փուլ անցած մասնակիցների թիվը \_\_\_\_\_\_\_\_\_
			2. հարցազրույցի փուլի գնահատման արդյունքները (լրացվում են բոլոր մասնակիցների հավաքած միավորները)՝

1)

2)

3)

* + - 1. հաղթող ճանաչված մասնակցի հավաքած միավորները`

Հանձնաժողովի անդամների անունը, ազգանունը և ստորագրությունը՝

1. Հանձնաժողովի նախագահ`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_/
2. Հանձնաժողովի անդամ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_/
3. Հանձնաժողովի անդամ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_/
4. Հանձնաժողովի անդամ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_/
5. Հանձնաժողովի անդամ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_/

ՀԱՆՁՆԱԺՈՂՈՎԻ ՔԱՐՏՈՒՂԱՐ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_/ \_\_\_\_\_\_\_\_\_\_\_\_\_/»